|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 12.03.2020.

|  |
| --- |
|  |

**Спољнотрговинска робна размена, за јануар 2020.****Укупна спољнотрговинска робна размена Србије за период јануар 2020. године износи:**– **3503,9 милионa долара – пораст од 6,8% у односу на исти период претходне године;**– **3153,7 милиона евра – пораст од 9,8% у односу на исти период претходне године.****Извезено** је робе у вредности од **1493,1** **мил. долара**, што чини раст од 9,3% у односу на исти период претходне године, а **увезено** је робе у вредности од **2010,8 мил. долара**, што је за 5,0% више него у истом периоду претходне године. **Извоз** робе, изражен у **еврима**, имао је вредност од **1343,6 милиона**, што је повећање од 12,4% у поређењу са истим периодом претходне године. **Увоз** робе имао је вредност од **1810,1 милиона**, што представља повећање од 7,9% у односу на исти период прошле године. **Дефицит** износи **517,7 мил. долара**, што чини **смањење од 5,6%** у односу на исти период претходне године. Изражен у еврима, дефицит износи **466,5** милиона, што је **смањење од 3,0**% у поређењу са истим периодом претходне године.**Покривеност увоза извозом** је **74,3%** и већа је од покривености у истом периоду претходне године, када је износила 71,3%.Посматрано регионално, највеће учешће у извозу Србије имао је Регион Војводине (34,6%); следи Београдски регион (24,5%), Регион Шумадије и Западне Србије (22,4%), Регион Јужне и Источне Србије (18,5%), а око 0,1% извоза је неразврстано по територијама. Највеће учешће у увозу Србије имао је Београдски регион (47,5%); следе Регион Војводине (30,6%), Регион Шумадије и Западне Србије (11,9%), Регион Јужне и Источне Србије (9,3%), а око 0,7% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 59,6%(889,3 мил. долара), следе роба за широку потрошњу, 28,7% (428,9) и опрема, 11,7% (174,9). Некласификована роба по намени износи 0,0% (0,0 мил. долара). У **структури увоза по намени производа** највише су заступљени производи за репродукцију, 56,0% (1125,7 мил. долара), следе роба за широку потрошњу, 20,0% (402,2), и опрема, 13,0% (260,6). Некласификована роба по намени износи 11,1% (222,2 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 60,1% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 187.2 | 168.5 | Немачка  | 239.1 | 215.3 |
| Италија | 162.3 | 146.1 | Руска Федерација  | 232.7 | 209.4 |
| Босна и Херцеговина  | 96.9 | 87.2 | Кина  | 216.7 | 195.0 |
| Руска Федерација  | 80.4 | 72.3 | Италија  | 154.5 | 139.1 |
| Румунија  | 79.4 | 71.5 | Мађарска  | 88.9 | 80.0 |

Наш други по важности партнер јесу земље CEFTA, са којима имамо суфицит у размени од 148,9 мил. долара, који је резултат углавном извоза: нафте и нафтних деривата, пољопривредних производа (житарице и производи од њих), електричних машина и апарата, друмских возила и обуће. Извоз Србије износи 199,8 а увоз 50,9 мил. долара за посматрани период. Покривеност увоза извозом је 392,5%. Изражено у **еврима**, извоз износи 179,9а увоз 45,8 мил. евра (суфицит је 134,1 мил. евра, а покривеност увоза извозом 392,8%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се електрична енергија и жица од гвожђа и челика), Црном Гором (извозе се руде олова и концентрати и лекови за малопродају, а увозе се највише сирови алуминијум и електрична енергија) и Северном Македонијом (извоз електричних проводника и електрична енергија, а увозе се највише лекови за малопродају и заварене цеви од гвожђа и челика). Од осталих земаља истиче се и суфицит са Румунијом, Словачком, Хрватском, Чешком, Уједињеним Краљевством, Бугарском, Италијом, Шведском, Холандијом, Аустријом. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом. Следи дефицит са: САД-ом, Немачком, Белгијом, Турском, Литванијом, Мађарском, Републиком Корејом, Пољском (увоз делова за моторна возила), Шпанијом, Данском, Француском... **Према одсецима Стандардне међународне трговинске класификације (СМТК)**, извоз првих пет одсека чини 32,6% укупног извоза. Увоз првих пет одсека чини 28,7% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,0%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 185.0 | 166.5 | Нафта и нафтни деривати | 138.1 | 124.5 |
| Производи од каучука, нн | 82.4 | 74.1 | Електричне машине и апарати | 134.7 | 121.2 |
| Погонске машине и уређаји | 76.4 | 68.8 | Медицински и фармацеутски производи | 103.2 | 93.0 |
| Друмска возила | 73.0 | 65.8 | Индустријске машине за општу употребу,нн | 102.4 | 92.2 |
| Обојени метали | 69.5 | 62.5 | Друмска возила | 99.7 | 89.8 |
|  |  |  |  |  |  |

Рачунато у доларима, десезонирани индекс јануар 2020 / децембар 2019. године показује раст извоза за 3,3% и раст увоза за 2,9%. Рачунато у еврима, десезонирани индекс јануар 2020 / децембар 2019. године показује раст извоза за 5,4% и раст увоза за 2,3%.Према Номенклатури статистике спољне трговине (**НССТ**) за месец ***јануар***:На листи првих 5 производа у **извозу**, прво место заузима извоз *сетова проводника за авионе, возила и бродове* (106 мил. долара)*;* друго место припада извозу *нових спољних гума за аутомобиле* (49 мил. долара); на трећем месту је извоз *рафинисаног бакра,* са 42 мил. долара*;* следиизвоз *кукуруза,* са 32 мил. долара; последње место припада извозу *топло ваљаних производа (гвожђе и нелегирани челик) у котуровима* са 31 мил. долара.Листа првих 5 производа у **увозу** показује да је *сирова нафта* (104 мил. долара) наш први увозни производ; други по значају су *лекови за малопродају* (82 мил. долара); на трећем месту листе је увоз *природног гаса* (80 мил. долара); следи увоз *клипних мотора за ваздухоплове* (54 мил. долара); последње место заузима увоз *делови и прибор за моторна возила,* са 35 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |